# EPIDEMIOLOŠKE MJERE ZAŠTITE OD ZARAZE VIRUSOM COVID-19 ZA ŠKOLSKU GODINU 2020./2021.

**ZA UČENIKE I RODITELJE**

## Ove epidemiološke mjere vrijede za učenike OŠ Eugena Kumičića za vrijeme nastave u školi. Mjere su izrađene prema uputama Hrvatskog zavoda za javno zdravstvo.

**OBVEZE RODITELJA/UČENIKA PRIJE DOLASKA U ŠKOLU**

1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Učenici viših razreda mogu sami izmjeriti temperaturu.   
   Mole se roditelji da bolesnu djecu ne šalju u školu, a o razlogu izostanka djeteta obavijeste školu (razrednicu ili ravnateljicu) u roku 24 sata.
2. Vrijednost izmjerene temperature prije polaska u školu roditelj/učenik je dužan upisati u posebnu bilježnicu i pokazati učitelju prije početka nastave.
3. U slučaju da je djetetu izrečena mjera samoizolacije (zbog kontakta sa COVID pozitivnom osobom izvan škole) ili mjera izolacije (jer je dijete COVID pozitivno), roditelji su dužni obavijestiti školu (razrednicu, ravnateljicu) odmah po saznanju da im je djetetu izrečena mjera samoizolacije ili izolacije.

## DOLAZAK UČENIKA I RODITELJA U ŠKOLU

1. Djeca u školu dolaze sama, organiziranim prijevozom ili u pratnji roditelja na način kako bi dolazili da nema epidemije.
2. Tijekom vožnje organiziranim zajedničkim prijevozom do škole učenici su se dužni pridržavati higijensko epidemioloških mjera propisanih u uputama HZJZ objavljenim na [ovoj poveznici.](https://www.hzjz.hr/wp-content/uploads/2020/03/Preporuke-za-rad-u-djelatnosti-prijevoza-putnika-autobusima-tijekom-epidemije-koronavirusa-COVID-19.pdf)
3. Do autobusa koji organizirano prevozi učenike do škole dozvoljen je dolazak samo jednom roditelju u pratnji učenika. Roditelj koji dovodi dijete do autobusa obvezan je držati razmak od 1,5 metra u odnosu na druge učenike škole i obvezno dolazi s maskom na licu.
4. Dijete u školu, ili do polazne točke organiziranog prijevoza ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID- 19 ne smije dolaziti u školu, ili do polazne točke organiziranog prijevoza učenika.
5. Roditelji/skrbnici koji dovode i odvode djecu do škole ili do polazne točke organiziranog prijevoza učenika to čine na način da ne ulaze u školu ili autobus, osim ako je to neophodno zbog iznimno opravdanih razloga ili je roditelj učenika 1. razreda ili je roditelj učenika s teškoćama u razvoju, već dolaze do ulaza u autobus, ili u školsko

dvorište pri čemu zadržavaju distancu od najmanje 1,5 metra u odnosu na druge roditelje/skrbnike i djecu, te obvezno nose zaštitnu masku na licu. Roditelji i djeca iz istog kućanstva ne moraju održavati distancu.

1. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima. U školi učenici obvezno nose papuče i odlažu ih u garderobne ormariće ili klupe u odgovarajuće vrećice.
2. U školu učenici ulaze prema rasporedu ulaska i dolaska organiziranog prijevoza i samo u vrijeme koje je utvrđeno za ulazak njihovog razreda. Ulazak učenika u školu i odlazak do razreda nadziru razredne učiteljice, dežurni učitelji i predmetni učitelji (koji imaju prvi sat u tom razrednom odjelu). Dijete se odmah nakon ulaska upućuje prema garderobi gdje se preobuva i nakon toga odlazi do učionice. Dezinfekcija ruku prije ulaska u školu za učenike predmetne nastave je obavezno.

8. Učenicima razredne nastave preporuča se pranje ruku kod ulaska u učionicu.

## BORAVAK UČENIKA U ŠKOLI

1. Djeca bi trebala što je više moguće održavati distancu (fizičku udaljenost) od druge djece i odraslih (preporučeno 1,5 m).
2. Tijekom boravka u školi učenik isključivo boravi u svojoj odgojno-obrazovnoj skupini (razredu) i ne miješa se s djecom iz drugih odgojno-obrazovnih skupina.
3. Učenik prostoriju u kojoj boravi njegova odgojno-obrazovna skupina smije napustiti samo u slučaju odlaska na WC, pranje ruku ili izlaska u dvorište škole radi aktivnosti na otvorenom i to isključivo na način da se ne ostvaruju kontakti s djecom iz drugih razrednih odjela.
4. Prilikom prolaska kroz zajedničke prostorije (hodnik/hol/WC/dvorana) učenici su dužni prolazak skratiti na minimum, nepotrebno ne dodirivati površine ili predmete.
5. Učenici trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja WC-a, prilikom ponovnog ulaska u školu nakon boravka izvan škole, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištenja baca u koš za otpatke. Pranje ruku prije konzumiranja hrane, nakon dolaska izvana i u nekim drugim prilikama u razredu zamjenjuje se dezinficiranjem ruku u onim učionicama u kojima nema tekuće vode i sapuna.
6. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
7. Preporuča se i potiče učenike da ne dodiruju usta, nos, oči i lice kao i da ne stavljaju ruke i predmete u usta. Učenici ne smiju dijeliti čaše, šalice, drugo posuđe i pribor za jelo s drugom djecom. Svaki učenik samostalno postupa sa svojom odjećom i obućom.
8. Učenici predmetne nastave dužni su nositi maske za cijelo vrijeme boravka u školskoj zgradi. Učenicima razredne nastave preporuča se (nije obavezno) nošenje maske prilikom prolaska kroz zajedničke prostorije.